Sækja þarf hins vegar um byggingarleyfi vegna bygginga sem tengdar eru fráveitumannvirkjum og dreifi - og flutningskerfum hitaveitna , vatnsveitna , rafveitna og fjarskipta , þ.m.t. fjarskiptamöstrum , tengivirkjum og móttökudiskum . Hönnunarstjóri hefur yfirumsjón með og ber ábyrgð á því að hönnunargögn séu til staðar og með þeim hætti sem byggingarleyfisumsókn og framkvæmd krefst . Hönnunarstjóri er að öllu jöfnu sá aðili sem annast öll samskipti við embætti byggingarfulltrúa þegar sótt er um byggingarleyfi . Ekki er tekið á móti hönnunargögnum eða skráningu á iðnmeisturum eða byggingarstjórum nema að viðkomandi aðili sé á lista Mannvirkjastofnunar ( www.mvs.is ) og að hann eða hún hafi tekið upp gæðastjórnunarkerfi frá og með 1. janúar 2015 , sbr. lög um mannvirki nr. 160 / 2010 . Sækja skal um byggingarleyfi með góðum fyrirvara þar sem umfjöllun um umsóknir getur tekið nokkrar vikur . Óheimilt er að hefja framkvæmdir áður en byggingarleyfi hefur verið gefið út . Sækja þarf um byggingarleyfi inná rafrænni þjónustugátt . Með umsókn skulu fylgja aðaluppdrættir , útfylltur gátlisti vegna aðaluppdrátta og önnur viðeigandi fylgiskjöl varðandi umsókn . Athuga skal að það getur verið heppilegt að senda fyrst fyrirspurn til byggingarfulltrúa með grófum uppdráttum ef vafi leikur á að fyrirhuguð bygging samræmist gildandi deiliskipulagi viðkomandi lóðar . Byggingarstjóri er faglegur fulltrúi eiganda og ber ábyrgð á að byggt sé í samræmi við samþykkta aðal - og séruppdrætti og á að kalla til úttektarmann byggingarfulltrúa við vissa verkþætti . Alltaf geta orðið einhverjar ófyrirséðar breytingar við framkvæmdir og helsta orsökin þess að framkvæmdin verður dýrari en lagt er upp með eru þær breytingar sem gerðar eru á byggingartímanum . Hafa þarf í huga að ef breytt er út frá samþykktum uppdráttum þarf að leiðrétta uppdrætti og sækja um breytingar á byggingarleyfinu með tilheyrandi kostnaði . Leitið ráða hjá tryggingarfélagi um tryggingar meðan á framkvæmdum stendur og einnig þegar framkvæmdum er lokið varðandi hvort biðja þurfi um endurmat á tryggingum . Helstu lög og reglugerðir sem varða útgáfu byggingarleyfis